 Omolola Ajayi: Gloria Bright ní ọgá òun kọ láti sanwó oṣù fún òun lẹyìn oṣù mẹta Lebanon: Iṣẹ tí kòsí ní Naijiria, la ṣe lọ ṣe ọmọ ọdọ ní Lebanon Ẹni ọdún mẹtàlélógún kan ti darapọ mọ ẹbí rẹ ní ìpínlẹ Kwara lẹyìn tórí kóo yọ lóko ẹrú orílẹ-èdè Lebanon. Ori ti ko ọmọ Naijiria mii, Gloria Taye Bright yọ loko ẹru lorilẹ-ede Lebanon, nibi to ti n ṣe iṣẹ ọmọ ọdọ. Obinrin ẹni ọdun mẹtalelọgbọn ọhun ni ori ko yọ, lẹyin to figbe ta lori itakun agbaye, to si ṣalaye ohun toju rẹ ri lorilẹ-ede ọhun. Gloria sọ pe, ọga ti oun n ba ṣeṣẹ kọ lati sanwo oṣu oun, bo tilẹ jẹ pe oun ti ṣe iṣẹ fun oṣu mẹta, ati pe ọpọ igba ni ọga naa ma n gbiyanju lati fi ipa ba oun lopọ. Àwọn iròyin tì ẹ leè ní ìfẹ síí: O ṣalaye pe iṣẹ olukọ ede Gẹẹsi ni wọn sọ pe oun yoo lọ se lorilẹ-ede Lebanon, ṣugbọn iṣẹ ẹru ni wọn fi oun ṣe lẹyin to de ọhun. Ni bayii, obinrin naa ti darapọ pẹlu awọn ẹbi rẹ ni olu ileeṣẹ ajọ aabo ara ẹni labo ilu ti ipinlẹ Kwara, nilu Ilorin. O sọ fun awọn akọroyin pe, ọpọ awọn ọmọ Naijiria to wa ni Lebanon ni iṣẹ ti wọn n ṣe yatọ si iṣẹ ti wọn lero pe wọn yoo ṣe, ti wọn ba de ọhun. Bakare Mubarak: ọpọ èèyàn ló máa ń fẹ dúró sí ẹgbẹ mí tójú si máa n tì mí Gloria sọ siwaju sii pe, ko si owo dọla lorilẹ-ede Lebanon bayii, nitori naa, o ṣeṣe ki ọpọ awọn Naijiria to n ṣiṣẹ lọhun ma ri owo iṣẹ ti wọn n ṣe gba. O ni iṣẹ olukọ ede Gẹẹsi ni wọn sọ pe oun yoo lọ ṣe lorilẹ-ede Lebanon Lẹyin naa lo rọ awọn ọmọ Naijiria to n gbero ati lọ si Lebanon lati tu ero wọn pa, nitori nnkan ko ri bi wọn ṣe ro. Bi ẹ ko ba gbagbe, inu ọsẹ ti a wa yii ni ori ko Omolola Ajayi yọ loko ẹru Lebanon, lẹyin to fi fidio kan lede leyi to gba oju opo Facebook kan. Ifa Priest: ọdún mọkànlá ni mo fi ṣe iṣẹ agbejọrọ kí n tó gbọràn si Ifá lẹnu : Ọgá mi fẹ fi tipá bámi lòpọ ní Lebanon àmọ ìjọba yọ mí lóko ẹrú - Ọmọ Nàíjíríà míì 